Fazliddin Qurbonov sudi ketidan bir vatandosh xulosasi: Yoshlar, ogoh bo'ling! 
Terrorizmda aybdor deb topilgan Fazliddin Qurbonovga jazo noyabr oyida belgilanadi. U kamida 10 yillik qamoq jazosi bilan yuzlashmoqda.
Fazliddin Qurbonov nasroniylikka kirgach vatanda hayoti xavf ostida qolganini aytib, 2009-yilda Amerikadan siyosiy boshpana olgan. Biroq Islom Karimov boshliq tuzumga nisbatan nafrati va qarshiligi sabab O’zbekiston islomiy harakatidek kuchlarga ham yordam berishga shay ekanini aytib yurgan. Federal qidiruv byurosi uning ketiga tushib, maqsadlarini o’rgana boshlagan, maxsus agentlar orqali. Fazliddin Qurbonov Yuta va Aydaxo shtatlarida portlovchi moddalar yasash uchun zarur mahsulotlar xarid qilgach, hibsga olingan. Byuro hujjatlarida shunday deyiladi. Sud paytida advokat Federal qidiruv byurosini Qurbonovning huquqlarini poymol etganlikda va uning xatti-harakati haqida asossiz va xato xulosa qilganlikda qoraladi. Shuhrat Ahmadjonov, o’zbekistonlik huquq faoli, uzoq yillardan beri muxolifat safida yurgan va bugungi kunda AQShda yashayotgan vatandoshlardan biri, Fazliddin Qurbonov sudini kuzatdi. Asosiy xulosalari qanday? Ahmadjonov sudlanuvchining oilasini taniydi. Uning aytishicha, oilaning dardi og'ir. Tabiiyki, Fazliddin Qurbonovning hibsga olinishi, aybdor deb topilishi va uzoq yillik qamoq jazosi ehtimoli o'g'li ketidan Amerikaga kelib yangi hayot boshlagan ota-ona, singil, rafiqa va shu yerda tug'ilgan farzand uchun haqiqiy fojia. Advokat Chak Peterson Fazliddin Qurbonov ishi yuzasidan yozgan blogida shunday xulosa qiladi: "Hay'at noto'g'ri xulosaga kelgan bo'lsa, men o'zim shunday fikrdaman, bu ularning xatosi emas. Axir ular qarshisidagi yosh yigit bu davlatda xuruj qilish, kimyoviy moddalar yig'ish va portlatish haqida so'zladi. Ular o'yladiki, bu xavfli odam. Mening nazarimda, u aldangan shaxs. Ular tahdid manbaini ko'rishdi va qo'rqishdi. Qaniydi ular men ikki yildan beri bilgan yosh yigitni ko'ra olishganida. Balki uni aybsiz deb topishgan bo'lar edi". Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.